**แนวทางการเขียนบทสังเคราะห์วิทยานิพนธ์ให้สอดคล้องกับประเด็นหัวข้อสมัครทุนวิจัยมหาบัณฑิต วช.**

ผู้สมัครต้องเขียนแนวทางการสังเคราะห์เพื่อแสดงให้เห็นว่าวิทยานิพนธ์ที่สมัครเข้ารับทุนมีความสอดคล้องและสามารถสนับสนุน รวมถึงสร้างความเข้าใจอันลุ่มลึกต่อประเด็นหัวข้อสมัครทุนวิจัยประจำปี และควรได้รับทุนสนับสนุนการวิจัยจากโครงการทุนวิจัยมหาบัณฑิต วช. ด้านมนุษยศาสตร์และสังคมศาสตร์

1. บทสังเคราะห์ควรแสดงให้เห็นว่า วิทยานิพนธ์ (ในกรณีสมัครแบบเดี่ยว) หรือ กลุ่มหัวข้อวิทยานิพนธ์ (ในกรณีสมัครแบบกลุ่ม) สอดคล้องกับประเด็นหัวข้อสมัครรับทุนที่โครงการทุนวิจัยมหาบัณฑิต วช. ด้านมนุษยศาสตร์และสังคมศาสตร์ กำหนดให้ และแสดงให้เห็นว่าหัวข้อวิทยานิพนธ์แต่ละฉบับที่รวมอยู่ในกลุ่มหัวข้อวิทยานิพนธ์เดียวกันมีความเกี่ยวข้องสัมพันธ์กันและสอดคล้องกับประเด็นหัวข้อสมัครทุนวิจัยประจำปีที่โครงการทุนวิจัยมหาบัณฑิต วช. ด้านมนุษยศาสตร์และสังคมศาสตร์

2. การเขียนบทสังเคราะห์ ผู้สมัครรับทุนควรแสดงให้เห็นว่า คำถามการวิจัย สมมติฐานการวิจัย ของวิทยานิพนธ์แต่ละฉบับ มุ่งหาคำตอบที่มีความสอดคล้องสัมพันธ์กันและข้อเสนอของวิทยานิพนธ์ฉบับหนึ่งอาจช่วยเสริมความเข้าใจผลการวิจัยของวิทยานิพนธ์อีกฉบับหนึ่งในกลุ่มเดียวกันให้ชัดเจนมากยิ่งขึ้น นอกจากนี้ ควรแสดงให้เห็นว่าวิทยานิพนธ์ที่เสนอขอรับทุนฯ นั้น มีส่วนในการทบทวน ท้าทาย องค์ความรู้เดิมและงานวิจัยก่อนหน้าอย่างไร

3. ความยาวไม่เกิน 10 หน้า A4 หนึ่งบทสังเคราะห์ รวมบรรณานุกรมและรายการอ้างอิง